钦定古今图书集成/明伦汇编/氏族典/第251卷 > 张元忭
## 钦定古今图书集成/明伦汇编/氏族典/第251卷 > 张元忭

按《明外史邓以赞传》：“张元忭，字子荩，绍兴山阴人。生
有异质，好读书，以气节自负。父天复，官云南副使，击
武定贼凤继祖，有功。已，贼还袭武定，官军败绩，巡抚
吕光洵讨灭之。至隆庆初，议者追理前失亡状，逮天
复赴云南对簿。元忭适下第还，万里护行，发尽白。已，
复驰诣阙下白冤，天复得削籍归。隆庆五年，元忭以”
廷试第一，授修撰。万历十年奉使楚府还，过家省母。
既行心动，辄驰归。仅五日，母卒。元忭侍二亲病，汤药
非口尝弗进。居丧毁瘠，遵用古礼。服阕，起故官，进左
谕德，直经筵。先是，元忭以帝登极恩，请复父官，诏许
给冠带。至是复申前请，格不从。元忭遂悒悒，得疾卒。
天启初，追谥“文恭。”元忭笃于孝行，躬行实践，矩矱俨
然。子汝霖，江西参议；汝懋，御史。